Ενημέρωση για ΕΔΥ
Αγαπητοί/-ες κηδεμόνες,
Επικοινωνούμε μαζί σας για να σας ενημερώσουμε για την έναρξη της λειτουργίας της Επιτροπή Διεπιστημονικής Υποστήριξης (ΕΔΥ) στο σχολείο φοίτησης του παιδιού σας. 
Η ΕΔΥ αποτελεί ένα νέο καινοτόμο θεσμό με σκοπό τη διαγνωστική εκπαιδευτική αξιολόγηση και υποστήριξη των εκπαιδευτικών αναγκών των μαθητών/-τριών σε κάθε σχολική μονάδα γενικής εκπαίδευσης και αποτελείται από μία ψυχολόγο και μία κοινωνική λειτουργό. 
 Ο στόχος του προσωπικού της ΕΔΥ είναι η ανάπτυξη ενός σχολείου για όλους/-ες τους/τις μαθητές/-τριες χωρίς διακρίσεις και η υποστήριξη του σχολείου στην αντιμετώπιση και επίλυση των προβλημάτων στην εκπαίδευση. Η ΕΔΥ έχει τις εξής αρμοδιότητες: 
(α) διενεργεί αξιολόγηση για τη διάγνωση των εκπαιδευτικών αναγκών του/της μαθητή/τριας, 
(β) διαμορφώνει πρόγραμμα διαφοροποιημένης διδασκαλίας για μαθητές/-τριες με διαπιστωμένη δυσκολία μάθησης ή/και συμπεριφοράς, και 
(γ) πραγματοποιεί συνεργατική διεπιστημονική αντιμέτωπη των δυσκολιών του/της μαθητή/τριας μέσα στη σχολική τάξη με τους πόρους που είναι διαθέσιμοι στο σχολείο, στο σπίτι και στην κοινότητα για επιπρόσθετες παρεμβάσεις και παραπέμπει μαθητές/-τριες που χρειάζονται υποστήριξη σε ειδικές δημόσιες Υπηρεσίες (βλ. ΚΕΔΑΣΥ, Ιατροπαιδαγωγικό Κέντρο, Κέντρα Ψυχικής Υγιεινής κ.α.). 
Προκειμένου τα μέλη της ΕΔΥ να προσφέρουν τις υπηρεσίες τους στους/στις μαθητές/-τριες που το έχουν ανάγκη, είναι απαραίτητη η σύμφωνη γνώμη των κηδεμόνων τους. Για το λόγο αυτό, θα ζητηθεί από τον/την κηδεμόνα του/της  μαθητή/τριας να υπογράψει μια υπεύθυνη δήλωση ότι αποδέχεται τη συνεργασία με την ΕΔΥ. 
Όσοι/-ες ενδιαφέρεστε μπορείτε να καλείτε στο τηλέφωνο του σχολείου 2262027024 για να κλείσετε μια συνάντηση. Η επιτροπή δέχεται κηδεμόνες και μαθητές/-τριες κάθε Τρίτη κατά τις ώρες 8:30 π.μ. με 12:30 μ.μ.

Με εκτίμηση
Η Διευθύντρια του Σχολείου
Μπαλαντέ Στέλλα